สปสช.เขต 13 ทุ่มงบฯเยี่ยมบ้าน-ส่งยาลดเสี่ยงโควิด-19
นพ.วีระพันธ์ ลีธนะกุล ผอ.สำนักงานหลักประกันสุขภาพแห่งชาติ (สปสช.) เขต 13 กรุงเทพมหานคร กล่าวว่า การใช้งบประมาณกองทุนหลักประกันสุขภาพแห่งชาติ หรือบัตรทอง ของพื้นที่กรุงเทพฯ ในการจ่ายชดเชยหน่วยบริการสำหรับกิจกรรมบริการเยี่ยมบ้าน เพื่อกำกับติดตามกลุ่มเสี่ยงโรคโควิด-19 รวมทั้งการนำยาไปให้ผู้ป่วยที่บ้านตามหลักการ Social Distancing ซึ่งคณะอนุกรรมการหลักประกันสุขภาพระดับเขตพื้นที่กรุงเทพมหานคร (อปสข.กทม.) ได้มีมติเห็นชอบเมื่อวันที่ 14 เม.ย.2563 นั้น จะสนับสนุนงบฯแก่หน่วยบริการเพื่อติดตามอาการของประชาชนใน 3 กลุ่ม คือ 1.ผู้ป่วยโรคเรื้อรังเดิม ซึ่งเจ้าหน้าที่จะเยี่ยมบ้านเพื่อติดตามดูแลสุขภาพพร้อมนำยาไปให้ผู้ป่วย ลดความเสี่ยงในการเดินทางมายังหน่วยบริการ ซึ่งสามารถที่จะเดินทางไปเยี่ยม พูดคุยผ่านวิดีโอคอล หรือส่งยาผ่านทางไปรษณีย์ 2.ประชาชนกลุ่มเสี่ยงติดโรคโควิด-19 ซึ่งต้องกักตัวเป็นเวลา 14 วัน โดยจะมีอัตราชดเชยกิจกรรมการเยี่ยมบ้านจำนวน 150 บาทต่อรายต่อวันผอ.สปสช.เขต 13 กล่าวว่า 3.กลุ่มผู้ป่วยติดโรคโควิด-19 ที่รักษาหายและถูกส่งกลับบ้านได้ แต่ยังจะต้องมีการติดตามอาการว่าเชื้อหายขาดหรือไม่ โดยจะมีอัตราชดเชยบริการดูแลสุขภาพต่อเนื่องที่บ้าน (Home Health Care) จำนวน 400 บาทต่อครั้ง ซึ่งการสนับสนุนการเยี่ยมบ้านเพื่อติดตามอาการนี้ นอกจากจะช่วยแบ่งเบาภาระในระบบสาธารณสุขแล้ว ยังจะทำให้ประชาชนได้รับการดูแลเพิ่มมากขึ้น ทั้งนี้ปัจจุบันส่วนที่ สปสช.ได้สนับสนุนไปยังทั่วประเทศแล้ว คือ คนไทยทุกคนที่มีเลขบัตรประจำตัวประชาชน 13 หลัก สามารถตรวจโรคโควิด-19 และทำการรักษาโดยไม่มีค่าใช้จ่าย หากได้รับการพิจารณาว่าเป็นกลุ่มเสี่ยง นอกจากนี้ ยังมีงบฯสนับสนุนสำหรับผู้ป่วยที่รักษาหายจนปลอดภัย เป็นค่าใช้จ่ายในกรณีที่จะต้องไปกักตัวในโรงแรมต่างๆ ซึ่งทำหน้าที่ในการเป็นโรงพยาบาลสนาม.
การใช้งบประมาณกองทุนหลักประกันสุขภาพแห่งชาติ หรือบัตรทอง ของพื้นที่กรุงเทพฯ ในการจ่ายชดเชยหน่วยบริการสำหรับกิจกรรมบริการเยี่ยมบ้าน เพื่อกำกับติดตามกลุ่มเสี่ยงโรคโควิด-19
โควิด-19,ไวรัสโคโรนา,COVID-19,ยอดผู้ป่วยโควิด-19,ตรวจโควิด-19,เยี่ยมบ้าน,ข่าววันนี้,สุขภาพ